CELEX: 32019D0844
Language: lt
Date: 1557792000000
Title: 2019 m. gegužės 14 d. Tarybos sprendimas (ES) 2019/844 dėl įgaliojimų, susijusių su skundais, kuriuos Tarybai pateikia kandidatai į Europos vyriausiojo prokuroro pareigas, suteikimo Tarybos Generaliniam sekretoriui

24.5.2019   
               
               
                  LT
               
               
                  Europos Sąjungos oficialusis leidinys
               
               
                  L 138/82
               
            
         TARYBOS SPRENDIMAS (ES) 2019/844
         2019 m. gegužės 14 d.
         dėl įgaliojimų, susijusių su skundais, kuriuos Tarybai pateikia kandidatai į Europos vyriausiojo prokuroro pareigas, suteikimo Tarybos Generaliniam sekretoriui
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 13 d. Tarybos įgyvendinimo sprendimą (ES) 2018/1696 dėl Reglamento (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje, 14 straipsnio 3 dalyje numatytų atrankos komisijos veiklos taisyklių (1), ypač į jo priedo VI taisyklės 1 punktą ir VII taisyklės 1 punktą,
         atsižvelgdama į Tarybos reglamentu (EEB, Euratomas, EAPB) Nr. 259/68 (2) nustatytus Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas (toliau – Tarnybos nuostatai), ypač į jų 2 straipsnį ir 90 straipsnio 2 dalį,
         kadangi:
         
                     (1)
                  
                  
                     pagal Įgyvendinimo sprendimo (ES) 2018/1696 priedo (toliau – atrankos komisijos veiklos taisyklės) VI taisyklės 1 punktą iš Europos vyriausiojo prokuroro skyrimo atrankos procedūros pašalinti kandidatai gali pateikti Tarybai skundą, kaip apibrėžta Tarnybos nuostatų 90 straipsnio 2 dalyje;
                  
               
                     (2)
                  
                  
                     pagal atrankos komisijos veiklos taisyklių VII taisyklės 1 punktą į Europos vyriausiojo prokuroro skyrimo atrankos komisijos sudarytą galutinį sąrašą neįtraukti kandidatai gali pateikti Tarybai skundą, kaip apibrėžta Tarnybos nuostatų 90 straipsnio 2 dalyje;
                  
               
                     (3)
                  
                  
                     Tarnybos nuostatų 2 straipsniu reikalaujama, kad kiekviena institucija nustatytų, kas joje turi įgyvendinti Tarnybos nuostatais jai suteiktus įgaliojimus, kurie apima paskyrimų tarnybos įgaliojimus, numatytus jų 90 straipsnio 2 dalyje;
                  
               
                     (4)
                  
                  
                     Sutarties dėl Europos Sąjungos veikimo 240 straipsnio 2 dalies pirmoje pastraipoje nustatyta, kad Tarybai padeda Generalinis sekretoriatas, už kurio veiklą yra atsakingas Generalinis sekretorius;
                  
               
                     (5)
                  
                  
                     paskyrimų tarnybos įgaliojimais, susijusiais su skundais, kaip apibrėžta Tarnybos nuostatų 90 straipsnio 2 dalyje, kuriuos Tarybai pateikia Europos vyriausiojo prokuroro skyrimo atrankos procedūroje dalyvaujantys kandidatai pagal atrankos komisijos veiklos taisyklių VI taisyklės 1 punktą ir VII taisyklės 1 punktą, turėtų naudotis Tarybos Generalinis sekretorius,
                  
               PRIĖMĖ ŠĮ SPRENDIMĄ:
         
            1 straipsnis
            Paskyrimų tarnybai Tarnybos nuostatų 90 straipsnio 2 dalimi suteiktais įgaliojimais, susijusiais su skundais, kuriuos Tarybai pateikia iš Europos vyriausiojo prokuroro skyrimo atrankos procedūros pašalinti kandidatai arba į atrankos komisijos sudarytą galutinį sąrašą neįtraukti kandidatai pagal atrankos komisijos veiklos taisyklių VI taisyklės 1 punktą ir VII taisyklės 1 punktą, naudojasi Tarybos Generalinis sekretorius Tarybos vardu ir jos atsakomybe.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. gegužės 14 d.
            
               
                  Tarybos vardu
               
               
                  Pirmininkas
               
               P. DAEA
            
         
         
            (1)  OL L 282, 2018 11 12, p. 8.
         
         
            (2)  OL L 56, 1968 3 4, p. 1.